Ο **ΦΑΚΕΛΟΣ** : είναι νοητός χώρος μέσα στο σκληρό δίσκο του υπολογιστή σας όπου αποθηκεύονται αρχεία. Ο φάκελος μόλις δημιουργείται είναι κενός και το μέγεθος του είναι μηδέν ΚΒ (διαβάζεται κιλομπάϊτ).

Οι φάκελοι σας **διευκολύνουν στην ομαδοποίηση** των αρχείων σας **με βάση κάποιο κριτήριο** που καθορίζετε εσείς, **ώστε τα αρχεία σας να είναι οργανωμένα μέσα στο σκληρό σας δίσκο και έτσι να είναι ευκολότερος και γρηγορότερος ο εντοπισμός τους από το Λειτουργικό σας Σύστημα**, τα Windows δηλαδή στην περίπτωση που με αυτό το Λειτουργικό Σύστημα λειτουργεί ο υπολογιστής σας.

Έχουν ένα **όνομα που τους δίνετε εσείς** έτσι ώστε να **αντιλαμβάνεστε** μόλις βλέπετε έναν φάκελο **τι είδους αρχεία θα συναντήσετε μέσα** σε αυτόν, **με βάση την κοινή λογική**.

Μπορούν να περιέχουν και υποφακέλους, αν αυτό βοηθάει περαιτέρω στην καλή οργάνωση των αρχείων σας.

Έναν φάκελο μπορείτε :

* να τον αντιγράψετε από τον σκληρό σας δίσκο π.χ. σε ένα στικάκι μνήμης,
* να τον μετακινήσετε σε άλλη θέση μέσα στο σκληρό σας δίσκο,
* να τον μετονομάσετε ή και
* να τον διαγράψετε αν δεν χρειάζεστε πλέον τα περιεχόμενά του.

Για να διαχειριστείτε τους φακέλους σας χρησιμοποιείτε την Εξερεύνηση των Windows (ή Διαχείριση Αρχείων- File Manager).

